OBH 5739/1998.
Az állampolgári jogok országgyűlési biztosa általános helyettesének jelentése
Előadó: Dr. Gáspárné dr. Pere Katalin

Az eljárás megindulása:

A panaszos a Nyugdíjfolyósító Igazgatóság eljárása miatt kért segítséget. A panaszos beadványa szerint férje halálát követően özvegyi nyugdíjat és árvaellátást kapott. Ezt követően rendszeres szociális járadékban részesült. Közben Mónika nevű gyermeke tanulmányai folytatása miatt kérte a panaszos az árvaellátás, valamint a családi pótlék megállapítását.

1996. decemberében 22.500 forintot kapott visszamenőleg családi pótlékként. 1997. január- február hónapban már a szociális járadékkal folyósították a családi pótlékot. 1997. január 21-én értesítést kapott a panaszos a Nyugdíjfolyósító Igazgatóságtól egyesített ellátás folyósításáról, illetőleg 132 438 forint került kiutalásra.

1997. március 1-jétől megszűnt a szociális járadék folyósítása, az egyesített ellátás havi összege 1996. július 1-jétől havi 32.595 forint volt az árvaellátással és családi pótlékkal.
A panaszos Mónika nevű gyermeke 1997. júniusban befejezte tanulmányait és ismét rendszeres szociális járadék megállapítását kérte. Az ügyben több határozat született, kötelezték a panaszost a jogtalanul felvett ellátás visszafizetésére, azonban fellebbezése, valamint személyes eljárása ellenére, választ nem kapott.

A beadvány szerint Mónika nevű gyermekének 1996/97-es tanévre történt beiskolázását követően 8 hónapig nem kapott ellátást, csak a saját havi 8.700 forint szociális járadékát folyósították 1996. júliustól 1997. márciusig. A panaszos véleménye szerint ekkor történt a számítási hiba, mivel visszamenőleg 8 hónapra kiutalt egyesített ellátás nem 132.438 forint, hanem 260.760 forint lett volna és összesen beleértve a szociális járadékot is 233.238 forint kiutalása történt meg. A fentiek miatt jogtalannak tartja a számára előírt 69.310 forint visszafizetését.

Érintett alkotmányos jogok:

Jogbiztonság (Alkotmány 2. §-a)
Szociális biztonság [Alkotmány 70/E. § (1)-(2) bekezdés]

Alkalmazott jogszabályok:

8/1983. (VI.29.) EüM-PM együttes rendelet a megváltozott munkaképességű dolgozók szociális ellátásáról.

Megállapított tényállás:

Az 1996. július 1-jétől 1997. június 30-ig terjedő időre a panaszos részére a következő ellátások jártak.

Időpont
Özvegyi nyugdíj
Rendsz. szoc. j.
Árvaellátás
Összesen

1996.07.1-től
12.688x6
-
11.450x6
144.828

1996.12.31-ig
76.128

68.700

1996.07. havi emelési különbözet

3.378
-
3.342
6.720

1997.01.1-től
15.162x6
-
13.683x6
173.070

1997.06.30-ig
90.972

82.098

1997.07.1.től
-
9.300x3

27.900

1997.09.30-ig

27.900

352.518

Időpont
Családi pótlék
Összesen

1996.04.1.től
3.750x13
48.7500

1997.04.30-ig
4.000x2
8.000

56.750

1996.07.1-től 1997.09.30-ig

özvegyi nyugdíj
rendszeres szoc. jár.
árvaellátás
családi pótlék
170.478
 27.900
154.140
 56.750

A panaszost tehát 1996.07.1-től 1997.09.30-ig terjedő időre 409.268 Ft illette meg.

Ezzel szemben az ellátásait a következők szerint kapta:

               Időpont                               Rendszeres szoc. jár.

1996.07.17-től 1996.09.30-ig                                 24.610
1996.10.1-től 1996.12.31-ig              8.700 x 3 = 26.100
1997.01.1-től 1997.02.28-ig              2 x 9.300 = 18.600

1997.07.29-től 1997.09.30-ig                                 19.500
terjedő időre 1997.09.2-án 
"egyszeri" utalványon                
Rendszeres szociális járadék összesen:                  88.810 Ft
						Árvaellátás

1996.07.1-től 1997.02.28-ig
terjedő időre 1997.01.31-én				96.408
1997.03.1-től 1997.06.30-ig		4 x 13.683 =   54.732
Árvaellátás összesen:				          151.140

					        Özvegyi nyugdíj

1996.07.1-től 1997.02.28-ig
terjedő időre 1997.02.21-én                                     36.036

1997.03.1-től 1997.06.30-ig         15.162 x 4 =     60.648
1996.07.1-től 1997.06.30-ig
terjedő időre 1999.01.12-én
"egyszeri" utalványon                                               15.890
Állandó özvegyi nyugdíj összesen:                        112.568

						Családi pótlék

1996.04.1-től 1996.06.30-ig
terjedő időre 1996.10.4-én			           11.250
belföldi expressz utalványon

1996.07.1-től 1996.12.31-ig
terjedő időre 1996.12.31-ig
terjedő időre 1996.12.12-én
"egyszeri" utalványon                                                22.500

1997.01. és 02. hó 
709-81523-6 tsz-on 
havi rszj-val együtt                       3.750 x 2 =              7.500

1997.03.4-én
635-73561-4 tsz-on                      3.750 x 2 =               7.500

1997.05.1-től 1997.06.30-ig        4.000 x 2 =                8.000
Családi pótlék összesen:                                              56.750

A panaszos részére 1996. 07. 1-től 1997. 09. 30-ig terjedő időre tehát 409.268 Ft került kiutalásra.

Elsődlegesen a 8/1983. (VI.29.) EüM-PM együttes rendelet rendszeres szociális járadékra vonatkozó szabályainak gyakori változása, a változások értelmezési problémái okoztak gondot mind a Megyei Nyugdíjbiztosítási, mind a Nyugdíjfolyósító Igazgatóságnak.

Hátráltatta az ügyintézést, hogy a családi pótlék folyósításához szükséges folytatólagos igazolást a nyíregyházi TÁKISZ a Nyugdíjfolyósító Igazgatóság 1996. április 2-án kelt megkeresésére, többszöri sürgetésre, csak szeptember 9-én küldte meg.
Gondot okozott, hogy a panaszos gyermeke a TIT Alapítványi Középiskolába járt és még tisztázatlan volt, hogy a fenti középiskola jogosultságot biztosít-e családi pótlékra, illetve árvaellátásra.

A különböző időpontokban beérkező határozatok, igazolások eredményezték, hogy az ellátások utalása nem történhetett folyamatosan, több ízben kellett - egy-egy jogviszony tisztázása után - visszamenőleg ellátást (ellátásrészeket) utalni. Bár az ellátásokat a panaszos időközben megkapta, részletes 1996. június 1-től 1997. június 30-ig terjedő időre a "járt-kapott" elszámolást csak az országgyűlési biztos általános helyettese vizsgálatára tekintettel kapott.

Összességében a vizsgálat megállapította, hogy az Alkotmány 2. § (1) bekezdésében deklarált jogállamiságból fakadó jogbiztonság követelményével, valamint a 70/E. § (1)-(2) bekezdésében védett szociális biztonsághoz való joggal összefüggésben visszásságot okozott, hogy a panaszos rendszeres szociális járadéka majd özvegyi nyugdíja, gyermekére járó árvaellátás és családi pótlék nem a jogszabályban előírtaknak megfelelően került megállapításra és folyósításra.

A Nyugdíjfolyósító Igazgatóság vezetője tájékoztatása szerint az ügy tanulságait ismertette munkatársaival és intézkedett a mulasztás elkövetők felelősségrevonása iránt, továbbá a panaszos részére 5751 Ft késedelmi kamat került kiutalásra.

A fentiekre tekintettel, mivel a panasz a vizsgálat megkezdését követően, annak eredményeként megoldódott, az országgyűlési biztos általános helyettese a vizsgálatot lezártnak tekinti.

Budapest, 1999. június 30.

Dr. Polt Péter